Revenirea lui Nicolo Napoli la FCU 1948 Craiova este ironizată: "Merită să intre în Cartea Recordurilor!"
Italianul Nicolo Napoli a devenit, pe 4 martie, pentru a zecea oară antrenor al echipei FCU 1948 Craiova.
Revenirea lui Nicolo Napoli la FCU 1948 Craiova merită să intre în Cartea Recordurilor, scriu ziariștii polonezi
Situația de la gruparea olteană a ajusn subiect de ironii în presa poloneză. "Napoli, fost fundaș Juventus și Cagliari, a venit în România în 2003, la clubul din Craiova.
Italianul a rămas în funcție puțin peste trei luni. Acesta a fost începutul unei serii care merită o intrare în Cartea Recordurilor Guinness.
Napoli a antrenat ulterior echipa în următoarele perioade: 2007-2009, 2011, 2013-2014, 2017-2018, 2018-2019, 2020, 2022 și 2022-2023.
După cum puteți vedea, a fost concediat și reangajat de două ori în același an. În 2018, evenimentele au avut o distanță de doar… trei luni. Cel mai scurt mandat (în 2020) a fost de 48 de zile", scrie publicația TVP Sport.
Napoli revine la echipa patronată de Adrian Mititelu după mai puțin de un an, rândul trecut fiind dat afară pe 2 iulie 203.
"Interesant este că în clasamentul României vom vedea… Universitatea Craiova pe locul 4. În ciuda numelui identic (clubul lui Napoli adaugă și partea '1948'), sunt cluburi diferite.
Universitatea a fost dizolvată și reorganizată de mai multe ori în trecut, de aici tot scandalul. Deciziile instanțelor și ale federației sunt diferite, singura constantă fiind… revenirea lui Napoli", mai scriu jurnaliștii polonezi.
Ei fac o paralelă cu o situație existentă la ei în țară. Wlodzimierz Gasior a antrenat Stal Mielec de opt ori. Primul meci a avut loc în 1984, iar ultimul după 37 de ani.